62009CO0198_LT
Subject of the case
Rezoliucinė dalis
Subject of the case
Dalykas
Prašymas priimti prejudicinį sprendimą – Tribunale Amministrativo Regionale del Lazio
– 1988 m. gruodžio 21 d. Tarybos direktyvos 89/105/EEB dėl priemonių, reglamentuojančių žmonėms skirtų vaistų kainų nustatymą ir šių vaistų įtraukimą į nacionalinių sveikatos draudimo sistemų sritį, skaidrumo (OL L 40, p. 8; 2004 m. specialusis leidimas lietuvių k., 5 sk., 1 t., p. 345) 4 straipsnio 1 ir 2 dalių aiškinimas – Vaistai, kuriems taikomas kainų įšaldymas – Tvarka, kurios reikia laikytis esant galimam kainų sumažinimui.
Rezoliucinė dalis
Rezoliucinė dalis
1. 1988 m. gruodžio 21 d. Tarybos direktyvos 89/105/EEB dėl priemonių, reglamentuojančių žmonėms skirtų vaistų kainų nustatymą ir šių vaistų įtraukimą į nacionalinių sveikatos draudimo sistemų sritį, skaidrumo 4 straipsnio 1 dalį reikia aiškinti taip: su sąlyga, kad laikomasi šioje nuostatoje numatytų reikalavimų, kompetentingos valstybės narės valdžios institucijos gali imtis visuotinai taikomų priemonių visų vaistų arba tam tikrų vaistų kategorijų kainoms sumažinti, net jei prieš imantis tokių priemonių šios kainos nebuvo įšaldytos.
2. Direktyvos 89/105 4 straipsnio 1 dalį reikia aiškinti taip: su sąlyga, kad laikomasi šioje nuostatoje numatytų reikalavimų, visų vaistų arba tam tikrų vaistų kategorijų kainas mažinančių priemonių galima imtis keliskart per metus ir kelerius metus.
3. Direktyvos 89/105 4 straipsnio 1 dalį reikia aiškinti taip: ja nedraudžiama imtis priemonių, skirtų visų vaistų ar tam tikrų vaistų kategorijų kainoms kontroliuoti, remiantis numatomomis išlaidomis, su sąlyga, kad laikomasi šioje nuostatoje numatytų reikalavimų ir kad išlaidų numatymas grindžiamas objektyviais ir patikrinamais duomenimis.
4. Direktyvos 89/105 4 straipsnio 1 dalį reikia aiškinti taip: valstybės narės, laikydamosi šia direktyva siekiamo skaidrumo tikslo ir šioje nuostatoje numatytų reikalavimų, turi nustatyti kriterijus, kurių pagrindu reikia atlikti šioje nuostatoje nurodytų makroekonominių sąlygų patikrinimą, o šie kriterijai gali apimti vien farmacines išlaidas, visas sveikatos priežiūros išlaidas ar netgi kitų rūšių išlaidas.
5. Direktyvos 89/105 4 straipsnio 2 dalį reikia aiškinti taip:
– bet kuriuo atveju valstybės narės turi numatyti įmonei, su kuria susijusi visų vaistų ar tam tikrų vaistų kategorijų kainas įšaldanti arba sumažinanti priemonė, galimybę prašyti taikyti pagal šias priemones nustatytos kainos išimtį,
– jos privalo užtikrinti, kad dėl kiekvieno tokios rūšies prašymo būtų priimtas motyvuotas sprendimas,
– atitinkama įmonė konkrečiai dalyvauja, pirma, pateikdama tinkamai išdėstytus konkrečius motyvus, kuriais grindžia savo prašymą taikyti išimtį, ir, antra, papildomos išsamios informacijos, jei pateiktos tokį prašymą grindžiančios informacijos nepakanka.